**Tăcerea fulgilor**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tăcerea fulgilor s-așterne

Pe liniștirea de zăpadă

Ca-n dalbul argintiu al iernii

O înstelare să se vadă.

Prin fulguirea fără margini

Trec siluietele neclare,

În rămășițe de imagini

Se naște-o clipă și dispare.

Necunoscuta-n ecuații

Ce-or rămânea nerezolvate

Pornește-o stare-n meditații

Despre sfârșit de libertate.

Pitită-i în omăt natura

Și nici un glas nu o răsună,

Iar eu parcă-mi îmbrac armura

Din stele, vise și din Lună.

E tristă nașterea în friguri

Și să o apăr vreau cu milă

Ca dureroase cucuriguri

Să nu mă-ndoaie spre argilă.

Nașterea-n iesle-i umilită

De nașterile doar în spuse,

Moartea pe cruce i-i sfârșitul

Și-i strașnic că-nălțată sus e.

Pruncia este prea golașă,

Iar Pruncul este fără vină,

Însă-L aud - nu plânge-n fașă

Ci râde-n Viață și Lumină.

Și m-am simțit ca mag deodată

Cu veacurile de cunoașteri,

Cu-nțelepciunea-ngenuncheată

Spre-a se porni curat din nașteri.

S-asculte deșteptat Cuvântul

Ce-a proslăvit prin Sine Omul:

„Iubește Cerul și Pământul

Smerit și-ndurător ca pomul.

Căci timpu-n vreme se petrece

Nu te încătușa în plânsu-ți...

Te-oi apăra de lumea rece

Și, mai ales, de tine însuți!”

Victor Bragagiu